Hermann Hansen

For den tyske håndballspilleren, se Hermann Hansen (håndballspiller)

Herman Olaus Hansen (ofte skrever Hermann, født 31. mars 1884, død 21. januar 1954)DIS, Gravminner i Norge var en norsk fagforeningsmann, redaktør og politiker (NKP/AP).

Han begynte som visergutt ti år gammel, og ble fabrikkarbeider da han var fjorten. Siden var han til sjøs, og arbeidet en tid ved Solskinna bruk i Skien. I 1915 fikk han jobb ved Bratsbergbanen, der han ble fram til 1918. Siden jobbet han som sekretær i husleienevnden og med administrasjonen av rasjoneringen.

Hansen ble medlem av Arbeiderpartiet i 1911, og fagorganisert i 1912. Han ble etter hvert sentral i fagbevegelsen i Skien. I 1912-1913 var han formann i avdeling 320 av Norsk Arbeidsmandsforbund. Han stiftet Skiens sliperiarbeiderforening, der han satt som formann til 1915. Da gikk han inn i Skiens jernbanearbeiderforening. Fra 1918 til 1922 var han formann i Skiens arbeidsmannsforening. I mange år var han medlem av representantskapet i Skiensfjordens faglige samorganisasjon. Han var også medlem av styret i Kontor- og handelsfunksjonærenes forening i byen.

Hansen satt i Skiens bystyre fra 1916, og som medlem av formannsskapet fra 1922. Ved den store splittelsen i Arbeiderpartiet i november 1923 fulgte han det nystiftede Norges Kommunistiske Parti. Han ble varaordfører i 1924 og ordfører to år senere. 

I 1924 begynte han som forretningsfører i NKPs avis Bratsberg-Demokraten, som dette året skiftet navn til Telemark Kommunistblad. I 1928 ble Hansen dømt til fengsel i 60 dager på grunn av artikler skrevet under bygningsarbeiderstreiken dette året. I 1929 sto han en periode som redaktør for avisen, som gikk inn i løpet av sommeren.Side 88. Einhart Lorenz: NKPs presse i 1920-årene, Tidsskrift for arbeiderbevegelsens historie 1/1979, Pax, Oslo ISBN 82-530-0957-7

I 1929 forlot han også, i lag med en del andre, NKP. Han gikk i 1930 inn i Arbeiderpartiet.Hansen, Hermann Olaus, Bind III, Arbeidernes leksikon, Arbeidermagasinets forlag, Oslo (1936)

Fra 1945 til 1947 satt han som Arbeiderparti-ordfører i Skien.

 Referanser 

Kategori:NKP-ordførere i Telemark
Kategori:Ap-ordførere i Telemark
Kategori:Ordførere i Skien
Kategori:Norske fagforeningspersoner
Kategori:Norske redaktører
Kategori:Fødsler i 1884
Kategori:Dødsfall i 1954